**Izziņa par atzinumos sniegtajiem iebildumiem**

|  |
| --- |
| Par Ministru kabineta noteikumu projektu „Grozījumi Ministru kabineta 2018. gada 23. janvāra noteikumos Nr. 56 "Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases trešo kārtu"” |

(dokumenta veids un nosaukums)

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | ***2020.gada 20.novembra un 2021.gada 11.janvāra un 2021.gada 28.janvāra Ministru kabineta noteikumu projekta saskaņošana***  |
| Saskaņošanas dalībnieki: | A.Tomsone - Veselības ministrijas Investīciju un Eiropas Savienības fondu uzraudzības departamenta direktore |
| L.Bernāne – Tieslietu ministrijas Valststiesību departamenta Starptautisko publisko tiesību nodaļas juriste |
| E. Kirsanovs - Finanšu ministrijas Eiropas Savienības fondu stratēģijas departamenta Cilvēkkapitāla attīstības nodaļas vecākais eksperts |
| I.Družiņina - Finanšu ministrijas Budžeta departamenta Labklājības sfēras finansēšanas nodaļas vecākā eksperte |
| E.Vamža - Finanšu ministrijas Eiropas Savienības fondu sistēmas vadības departamenta Eiropas Savienības fondu tiesiskā nodrošinājuma nodaļas juriskonsulte |
|  | I.Kreicberga - Finanšu ministrijas Komercdarbības atbalsta kontroles departamenta vecākā eksperte |
|  | J.Fiļimonova - Centrālās finanšu un līgumu aģentūras Veselības infrastruktūras attīstības projektu nodaļas vecākā eksperte |
|  | S.Sniķere – Pārresoru koordinācijas centra Attīstības uzraudzības un novērtēšanas nodaļas konsultante |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Pamatojoties uz Ministru kabineta 2009. gada 7. aprīļa noteikumu Nr. 300 “Ministru kabineta kārtības rullis” 111. un 116.punktu ar 2020.gada 20.novembra Veselības ministrijas vēstuli nr. 01-08/6038, 2021.gada 11.javāra vēstuli Nr. [01-08/153](https://dvs.vm.gov.lv/Portal/Documents/Update/1507059) un 2021.gada 28.janvāra vēstuli Nr. [01-08/524](https://dvs.vm.gov.lv/Portal/Documents/Update/1533062) tiesību akta projekts tika nosūtīts saskaņošanai Finanšu ministrijai, Tieslietu ministrijai un Pārresoru koordinācijas centram. |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| **Nr. p.k** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas pamatojums iebilduma noraidījumam** | **Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma** | **Projekta attiecīgā punkta (panta) galīgā redakcija** |
|  |  |  |  |  |  |

1. **Jautājumi, par kuriem saskaņošanā vienošanās ir panākta**

| **Nr.p.k.** | **Saskaņošanai nosūtītā projekta redakcija (konkrēta punkta (panta) redakcija)** | **Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu)** | **Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu** | **Projekta attiecīgā punkta (panta) galīgā redakcija** |
| --- | --- | --- | --- | --- |
|  | **Tieslietu ministrija (01.12.2020.)** |
|  | 10.Papildināt noteikumus ar 23.1 punktu šādā redakcijā:“23.1 Finansējuma saņēmējam un sadarbības partnerim ir pienākums iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī novērsīs un atgūs deleģēšanas līgumā paredzēto atlīdzības (kompensācijas) maksājumu pārmaksu, ievērojot Eiropas Komisijas lēmumā Nr. [2012/21/ES](http://eur-lex.europa.eu/eli/dec/2012/21/oj/?locale=LV) noteikto pārbaužu regularitāti, bet ne retāk kā reizi trijos gados un pilnvarojuma akta darbības perioda beigās”.  | 1.Noteikumu projekta 10. un 12.punktā, ar kuru Ministru kabineta 2018.gada 23.janvāra noteikumi Nr. 56 "Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases trešo kārtu (turpmāk - Noteikumi Nr.56) papildināti ar 23.1 un 27.1 punktu, norādītas atsauces uz *Eiropas Komisijas 2011. gada 20. decembra lēmumu Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi* (turpmāk - Lēmums). Norādām, ka saskaņā ar Līguma par Eiropas Savienības darbību 288.pantu lēmumi, kuros ir norādīti konkrēti adresāti, ir saistoši tikai šiem adresātiem. Ja lēmumu adresāts ir dalībvalstis un ir nepieciešams to normas padarīt saistošas privātpersonām, tad lēmumi ir jāpārņem valsts tiesību sistēmā tāpat kā direktīvas.[[1]](#footnote-1)Lēmuma 2. pants noteic, ka šo lēmumu piemēro valsts atbalstam attiecībā uz kompensāciju par sabiedrisko pakalpojumu sniegšanu, kas piešķirta uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi.Vērtējot noteikumu projekta 10. punktu secināms, ka noteikumu projektā noteikts, ka finansējuma saņēmējam un sadarbības partnerim ir pienākums iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī novērsīs un atgūs deleģēšanas līgumā paredzēto atlīdzības (kompensācijas) maksājumu pārmaksu, ievērojot Lēmumā noteikto pārbaužu regularitāti. Noteikumi Nr.56 11.punktā norādīts, ka projekta iesniedzēji ir ārstniecības iestādes. Proti, no minētā secināms, ka finansējuma saņēmēji var būt arī privātpersonas. Lēmuma 13. pants noteic, ka šis lēmums ir adresēts dalībvalstīm. Šajā gadījumā nepieciešams izvērtēt, vai Lēmums satur tādas normas, kas attiecināmas arī uz privātpersonām. Ja Lēmums šādas normas satur, tad lūdzam tās pārņemt noteikumu projektā un attiecīgi precizēt noteikumu projekta 2.punktu, svītrojot atsauci uz Lēmumu, un atbilstoši šī atzinuma 2. iebildumam, aizpildot noteikumu projekta anotācijas V sadaļu. Ja Lēmums nesatur normas, kas jāattiecina uz privātpersonām, un Lēmumu var tieši izpildīt valsts iestādes, tad arī šādā gadījumā noteikumu projekta 2. punktā atsauce uz Lēmumu svītrojama, jo atbilstoši Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 170.-172. punktam normatīvā akta tekstā atsauces raksta tikai uz Eiropas Savienības regulām. | **Ņemts vērā.**Noteikumu projekta 10.punktā svītrota atsauce uz Lēmumu.Noteikumu projekta 12.punktā noteiktajā prasībā ir analoģiska Ministru kabineta 2018. gada 11.septembra noteikumos Nr.585 "Noteikumi par darbības programmas "Izaugsme un nodarbinātība" 9.3.2. specifiskā atbalsta mērķa "Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru" projektu iesniegumu atlases ceturto kārtu", Ministru kabineta 2017. gada 21.marta noteikumos Nr.158 "Darbības programmas "Izaugsme un nodarbinātība" 9.2.5. specifiskā atbalsta mērķa "Uzlabot pieejamību ārstniecības un ārstniecības atbalsta personām, kas sniedz pakalpojumus prioritārajās veselības jomās iedzīvotājiem, kas dzīvo ārpus Rīgas" īstenošanas noteikumi" un daudzos citos tiesību aktos minētajai, un nav iespējams svītrot atsauci uz Lēmumu, jo tā ietver prasību ievērot Lēmumu kopumā, nevis kādu konkrētu tā daļu. | 10.Papildināt noteikumus ar 23.1 punktu šādā redakcijā:“23.1 Finansējuma saņēmējam un sadarbības partnerim ir pienākums iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī veiks deleģēšanas līgumā paredzēto atlīdzības (kompensācijas) maksājumu pārmaksas novēršanu un atgūšanu. |
|  | Anotācija | 2. Nepieciešams precizēt noteikumu projekta anotāciju atbilstoši Ministru kabineta 2009. gada 7. aprīļa noteikumu Nr. 300 ''Ministru kabineta kārtības rullis'' 3. punktam, kas noteic, ka Ministru kabineta noteikumu projektam pievieno anotāciju, kurā aizpildīta vismaz sadaļa par tiesību akta projekta nepieciešamību, tas ir, anotācijas I sadaļa, bet pārējās anotācijas sadaļas aizpilda, ja tiesību akta projekts skar attiecīgajā anotācijas sadaļā minētos jautājumus. Norādām, ka Tieslietu ministrijai nav iespējams precīzi izvērtēt, vai noteikumu projekta 12. punkta normas ir ieviestas atbilstoši norādītajai Komisijas 2004. gada 21. aprīļa Regulai (EK) Nr.  794/2004, ar ko īsteno Padomes Regulu (ES) 2015/1589, ar ko nosaka sīki izstrādātus noteikumus Līguma par Eiropas Savienības darbību 108. panta piemērošanai. Ņemot vērā minēto, Tieslietu ministrija varēs sniegt precīzu izvērtējumu par noteikumu projekta atbilstību minētajai regulai pēc anotācijas precizēšanas, aizpildot anotācijas V sadaļu, jo īpaši tās 1. tabulu. | **Ņemts vērā.** Papildināta anotācija. | Anotācija |
| **Finanšu ministrija (04.12.2020.)** |
|  |  | 1. Lūdzam precizēt noteikumu projekta 5. punktā norādīto finansējumu apmēru, ņemot vērā, ka pēc FM aprēķiniem un MK 2020.gada 21.janvāra sēdes protokola Nr.3 32. § “Rīkojuma projekts “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība””” (TA-31)” noteikto, no 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases trešās kārtas tika izgrozīti 195 965 euro, t.sk. Eiropas Reģionālās attīstības fonda finansējums 166 570 euro un nacionālais finansējums 29 395 euro. Kā arī papildus norādām, ka noteikumu projekta 5. punktā norādītajos MK 2018. gada 23. janvāra noteikumu Nr. 56 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases trešo kārtu” (turpmāk – MK noteikumi Nr. 56) 9.1. un 9.2. apakšpunktos norādītā finansējuma kopsumma neveido MK noteikumu Nr. 56 9. punktā un to 1. pielikumā norādīto finansējuma apmēru. Attiecīgi lūdzam precizēt anotāciju, un papildus anotācijā lūdzam norādīt finansējuma aprēķinu, t.i. kā nonāk līdz konkrētam finansējuma apmēram.  |  |  |
|  | Anotācija | 2. Lūdzam papildināt anotācijas I sadaļas “Tiesību akta projekta izstrādes nepieciešamība” (turpmāk – I sadaļa) 2. punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” (turpmāk – 2. punkts) ar skaidrojumu, kā veidojās noteikumu projekta 1. punktā norādītā vērtība 608, ja atbilstoši MK 2017. gada 29. marta rīkojumam Nr. 160 “Grozījumi Eiropas Savienības struktūrfondu un Kohēzijas fonda 2014.–2020. gada plānošanas perioda darbības programmā “Izaugsme un nodarbinātība”” rādītāja Nr. i.9.3.2.a “Uzlaboto ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai” ārstniecības iestāžu skaits ir 607.  | **Sniegts skaidrojums.**Finanšu ministrija savā 11.09.2020. atzinumā Nr.12/A-21/4840 par Ministru kabineta noteikumu projektu „Grozījumi Ministru kabineta 2016.gada 20.decembra noteikumos Nr.870 “Noteikumi par darbības programmas “Izaugsme un nodarbinātība” 9.3.2. specifiskā atbalsta mērķa “Uzlabot kvalitatīvu veselības aprūpes pakalpojumu pieejamību, jo īpaši sociālās, teritoriālās atstumtības un nabadzības riskam pakļautajiem iedzīvotājiem, attīstot veselības aprūpes infrastruktūru” projektu iesniegumu atlases pirmo un otro kārtu”” (turpmāk – MKN noteikumi Nr.870) izteica sekojošu iebildumu: “Ņemot vērā, ka atbalstu paredzēts sniegt divām jaunām ārstniecības iestādēm, t.i. Neatliekamās medicīniskās palīdzības dienestam un SIA “Rīgas Psihiatrijas un narkoloģijas centrs”, lūdzam precizēt noteikumu projekta 2. un 3. punktu, palielinot iznākuma rādītāju par divām iestādēm. Vēršam uzmanību, ka nacionāli var noteikt augstākus sasniedzamos mērķus kā tie noteikti darbības programmā “Izaugsme un nodarbinātība””. Ņemot vērā, ka darbības programmā norādīts, ka ārstniecības iestāžu skaits, kurās attīstīta infrastruktūra veselības aprūpes pakalpojumu sniegšanai” ārstniecības iestāžu skaits ir 606, tad, palielinot skaitu par 2 ārstniecības iestādēm, skaitam jābūt 608, kas arī ir atbilstoši šobrīd spēkā esošajai MKN noteikumu Nr.870 redakcijai. | Anotācija |
| 5. | Anotācija | 3.Lūdzam papildināt anotācijas I sadaļas 2. punktu ar informāciju par MK noteikumu Nr. 56 grozījumu ietekmi uz finansējuma saņēmēju īstenotajiem projektiem, kā arī projektu sasniedzamo mērķi, kā arī skaidrojumu vai grozījumi nav uzskatāmi par būtiskiem atbilstoši Eiropas Parlamenta un Padomes 2013. gada 28. decembra Regulas (ES) Nr. 1303/2013, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu, Eiropas Lauksaimniecības fondu lauku attīstībai un Eiropas Jūrlietu un zivsaimniecības fondu un vispārīgus noteikumus par Eiropas Reģionālās attīstības fondu, Eiropas Sociālo fondu, Kohēzijas fondu un Eiropas Jūrlietu un zivsaimniecības fondu un atceļ Padomes Regulu (EK) Nr. 1083/2006 71.pantam.  | **Ņemts vērā.** | Anotācija |
| 6. |  | 4. Lūdzam precizēt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6. punktu “Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā)”:* norādot finansējumu sadalījumā pa gadiem, tai skaitā par jau izlietoto finansējumu, (izdalot katram gadam atsevišķi ERAF, valsts budžeta finansējumu un privāto finansējumu) – tā, lai finansējuma apmērs pa pozīcijām atbilstu noteikumu projekta 5. punktā norādītajam finansējumam, un nepieciešamības gadījumā precizējot arī anotācijas III sadaļas 1.–3. punktu;
* norādot, kuras ministrijas budžetā un apakšprogrammā finansējums plānots.
 | **Ņemts vērā.** |  |
| **Finanšu ministrija (18.01.2020.)** |
| 7. | 10.Papildināt noteikumus ar 23.1punktu šādā redakcijā:“23.1 Finansējuma saņēmējam un sadarbības partnerim ir pienākums iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī veiks deleģēšanas līgumā paredzēto atlīdzības (kompensācijas) maksājumu pārmaksas novēršanu un atgūšanu. | 1. Lai tiktu ievērotas Eiropas Komisijas 2011. gada 20. decembra lēmuma Nr. 2012/21/ES par Līguma par Eiropas Savienības darbību 106. panta 2. punkta piemērošanu valsts atbalstam attiecībā uz kompensāciju par sabiedriskajiem pakalpojumiem dažiem uzņēmumiem, kuriem uzticēts sniegt pakalpojumus ar vispārēju tautsaimniecisku nozīmi (turpmāk – Komisijas lēmums Nr. 2012/21/ES) prasības attiecībā uz pārkompensācijas kontroļu veikšanas regularitāti atbilstoši minētā lēmuma 6.panta 1.punktam, lūdzam papildināt noteikumu projekta 10. punktu redakciju, skaidri norādot, ka kompensācijas (atlīdzības) kontroles tiks nodrošinātas ne retāk kā reizi trijos gados un pilnvarojuma akta darbības perioda beigās. Vienlaikus lūdzam aizstāt vārdus “deleģēšanas līgumā paredzēto” ar vārdiem un skaitļiem “šo noteikumu 27.6. apakšpunktā noteikto”. | **Ņemts vērā.**  | 10.Papildināt noteikumus ar 23.1punktu šādā redakcijā:“23.1 Finansējuma saņēmējam un sadarbības partnerim ir pienākums iesniegt sadarbības iestādei vispārējas tautsaimnieciskas nozīmes pakalpojuma pilnvarojuma uzlicēja apliecinājumu, ka tas kontrolēs un pārskatīs deleģēšanas līgumā paredzētos atlīdzības (kompensācijas) maksājumus, kā arī novērsīs un atgūs šo noteikumu 27.6. apakšpunktā noteikto atlīdzības (kompensācijas) maksājumu pārmaksu un nodrošinās kompensācijas (atlīdzības) pārbaudes ne retāk kā reizi trijos gados un pilnvarojuma akta darbības perioda beigās.”. |
| 8. | 12.Papildināt noteikumus ar 27.1punktu šādā redakcijā:“27.1 Ja valsts atbalsta saņēmējs ir pārkāpis Komisijas lēmuma Nr. 2012/21/ES prasības, valsts atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/301850#p108) panta piemērošanai 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts valsts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”. | 2.Ņemot vērā, ka Eiropas Komisijas lēmuma Nr. 2012/21/ES prasību pārkāpums var tikt konstatēts ne tikai valsts atbalsta saņēmēja rīcības rezultātā, lūdzu vispārināt 12. punktā norādīto regulējumu, aizstājot vārdus “Ja valsts atbalsta saņēmējs ir pārkāpis” ar “Ja ir pārkāptas”.  | **Ņemts vērā**,tomēr norādām, kaEiropas Komisijas lēmuma Nr. 2012/21/ES prasību tvērums ir pārāk plašs, lai visa lēmuma prasību pārkāpumu attiecinātu tieši uz valsts atbalsta saņēmēja pienākumu atmaksāt visu valsts atbalstu kopā ar procentiem, ņemot vērā, ka lēmums nosaka dalībvalsts pienākumus un saistības kopumā, t.sk. arī valsts iestāžu atbildību pareizā lēmuma piemērošanā. Vienlaikus norādām, ka saskaņā ar Līguma par Eiropas Savienības darbību 288. pantu lēmumi, kuros ir norādīti konkrēti adresāti, ir saistoši tikai šiem adresātiem. Ja lēmumu adresāts ir dalībvalstis un ir nepieciešams to normas padarīt saistošas privātpersonām, tad lēmumi ir jāpārņem valsts tiesību sistēmā, un tas būtu jāveic Komercdarbības atbalsta kontroles likumā, nevis horizontāli atsevišķi visu specifisko atbalsta mērķu reglamentējošajos normatīvajos aktos. | 12.Papildināt noteikumus ar 27.1punktu šādā redakcijā:“27.1 Ja ir pārkāptas Komisijas lēmuma Nr. 2012/21/ES prasības, valsts atbalsta saņēmējam ir pienākums atmaksāt atbalsta sniedzējam visu projekta ietvaros saņemto nelikumīgo valsts atbalstu kopā ar procentiem, kuru likmi publicē Eiropas Komisija saskaņā ar Komisijas 2004. gada 21. aprīļa Regulas (EK) Nr. 794/2004, ar ko īsteno Padomes Regulu (ES) [2015/1589](http://eur-lex.europa.eu/eli/reg/2015/1589/oj/?locale=LV), ar ko nosaka sīki izstrādātus noteikumus Līguma par Eiropas Savienības darbību [108.](https://likumi.lv/ta/id/301850#p108) panta piemērošanai 10. pantu, tiem pieskaitot 100 bāzes punktus, no dienas, kad valsts atbalsts tika izmaksāts valsts atbalsta saņēmējam, līdz tā atgūšanas dienai, ievērojot Komisijas regulas Nr. 794/2004 11. pantā noteikto procentu likmes piemērošanas metodi.”. |
| 9. | Anotācija | 3. Lūdzam papildināt anotācijas I sadaļas “Tiesību akta projekta izstrādes nepieciešamība” 2. punktu “Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība” ar skaidrojumu, kā veidojās noteikumu projekta 1. punktā norādītā vērtība 608 kā tas norādīts izziņas 4. punktā, ka atbalstu paredzēts sniegt divām jaunām ārstniecības iestādēm, t.i. Neatliekamās medicīniskās palīdzības dienestam un SIA “Rīgas Psihiatrijas un narkoloģijas centrs.  | **Ņemts vērā.** | Anotācija |
| 10. | Anotācija | 4. Atkārtoti lūdzam norādīt anotācijas III sadaļas “Tiesību akta projekta ietekme uz valsts budžetu un pašvaldību budžetiem” (turpmāk – III sadaļa) 6. punktā finansējumu sadalījumā pa gadiem, tai skaitā par jau izlietoto finansējumu, (izdalot katram gadam atsevišķi Eiropas Reģionālās attīstības fonda, valsts budžeta un privāto finansējumu) – tā, lai finansējuma apmērs pa pozīcijām atbilstu noteikumu projekta 5. punktā norādītajam finansējumam, un nepieciešamības gadījumā precizējot arī anotācijas III sadaļas 1.–3. punktu.  | **Sniegts skaidrojums.**SAM 9.3.2 finansējuma uzraudzību veic Centrālā finanšu un līgumu aģentūra, līdz ar ko VM nevar sniegt precīzu informāciju par SAM 9.3.2. ietvaros izlietoto finansējumu pa gadiem un atbilstoši finansējuma avotiem.  | Anotācija |
| 11. | Anotācija | 5. Lūdzam aizstāt anotācijas III sadaļas ailē “izmaiņas, salīdzinot ar vidēja termiņa budžeta ietvaru 2021. gadam” skaitli “2021” ar skaitli “2022”.  | **Ņemts vērā.** | Anotācija |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem [par elektronisko dokumentu noformēšanu](http://pro.nais.lv/naiser/text.cfm?Ref=0101032009040700300&Req=0101032009040700300&Key=0101032005062800473&Hash=).

L.Žurovska

Investīciju un Eiropas Savienības fondu uzraudzības departamenta direktore

Eiropas Savienības fondu ieviešanas nodaļas vecākā referente

Tālr.: 67876012

Liga.Zurovska@vm.gov.lv

1. Skat. arī Eiropas Savienības tiesību ieviešanas rokasgrāmatas 2.8. apakšnodaļu „Lēmumu ieviešana”, 48. lp., pieejama: https://www.tm.gov.lv/lv/es-tiesibu-ieviesana [↑](#footnote-ref-1)